તેની સાથે તાલ બેેસાડી નહીં શકે એ લોકો સંકોચાતા જશે. વાસ્તવમાં ઈકોમર્સને કારણે કુલ વેપારવણજમાં વધારો થઈ રહ્યો છે. ગંજાવર સ્ટોર્સને પણ તેના ફાયદા સમજાઈ રહ્યા છે. જેમને મોડું સમજાયું તેને વધુ નુકસાન થયું છે. અમેરિકામાં વૉલમાર્ટની બોલબાલા બંધ થઈ ગઈ છે અને એમેઝોન અને બીજી કંપનીઓ આગળ નીકળી ગઈ છે. વૉલમાર્ટે પોતાના સ્ટોર્સ પર જ વેપાર કરવાનો મદાર રાખ્યો અને ઓનલાઈનમાં ગયા નહીં તો કંપની લાઈનમાંથી બહાર નીકળી ગઈ છે. હકીકતમાં વૉલમાર્ટ ઓનલાઈન ટ્રેડિંગ શરૃ કરે તે માટે એક સમયે એમેઝોન કરતાં પણ વધુ મજબૂત માળખું તેની પાસે હતું, પણ નવું નહીં અપનાવવાની ફિલોસોફી ભારે પડી ગઈ. ભારતમાં આઇકિયા આવતા વરસથી ઓનલાઈન વેપાર પણ શરૃ કરશે.